Λεμονάτη χορτόσουπα με λίγο γιαούρτι

Εύκολη, χορταστική σούπα, ιδανική για ένα ελαφρύ γεύμα. Μπορούμε να ψιλοκόψουμε όλα τα υλικά και να μην την πολτοποιήσουμε. Αν θέλουμε το γεύμα μας πιο πλούσιο, συνοδεύουμε τη σούπα με αυγά ποσέ ή με ποικιλία αλλαντικών.

1 καρότο, σε ροδέλες , 1 πράσο, σε ροδέλες , 1 μέτρια πατάτα, σε κύβους , 1 κρεμμύδι ξερό, σε ψιλά καρέ , 30 ml ελαιόλαδο, 2 μάτσα ανάμεικτα μυρωδικά (καυκαλήθρες, μυρώνια, μαϊντανός, άνηθος, κ.ά.), χοντροκομμένα , 300 γρ. χόρτα ανάμεικτα, όπως ζοχοί, σπανάκι, σέσκουλα κ.ά., χοντροκομμένα , 2 κουτ. γλυκού ξύσμα λεμονιού, ακέρωτου και κατά προτίμηση βιολογικού , 3-5 κουτ. σούπας χυμός λεμονιού , 200 γρ. γιαούρτι στραγγιστό, για το σερβίρισμα, 1-2 κουτ. σούπας θυμάρι ξερό, κοπανισμένο, για το σερβίρισμα , αλάτι, φρεσκοτριμμένο πιπέρι
Για να φτιάξουμε τη λεμονάτη χορτόσουπα, ξεκιάμε ζεσταίνοντας σε μια κατσαρόλα το ελαιόλαδο σε δυνατή φωτιά και σοτάρουμε όλα τα λαχανικά, τα χόρτα και τα μυρωδικά για περίπου 3-4 λεπτά, μέχρι να μαλακώσουν λίγο και να αρχίσουν να βγάζουν τα υγρά τους.Ρίχνουμε 1.200 ml νερό, το ξύσμα, το χυμό και αλατοπίπερο και μετριάζουμε τη φωτιά.Μισοσκεπάζουμε την κατσαρόλα και βράζουμε για 30-35 λεπτά, μέχρι να μαλακώσουν καλά τα υλικά. Χτυπάμε με ραβδομπλέντερ ή στον πολυκόφτη (σε δόσεις), μέχρι να γίνει λεία. Σερβίρουμε τη σούπα προσθέτοντας 1 κουταλιά γιαούρτι σε κάθε μερίδα και λίγο θυμάρι.
Γιαούρτι,Χόρτα , Μυρωδικά